open-index/open-wikipedia-markdown huggingface dataset:
صدیقی

افضل البشر بعد از انبیا خلیفہ اول حضرت سیدنا ابوبکر صدیق رضی اللّٰہ تعالیٰ عنہ کی اولاد صدیقی کہلاتی ہے،

یہ نام صدیق سے اخذ کیا گیا ہے۔ جس کا مطلب ہے سچائی کی تصدیق کرنے والا۔ عام طور پر یہ نام حضرت ابوبکر صدیق رضی اللّٰہ عنہ کی نسبت سے لیا جاتا ہے۔

## جنوبی ایشیا
جنوبی ایشیا میں یہ نام کافی عام ہے لیکن تاریخ یہ بتاتی ہے کہ یہ اصل میں عربوں کی اولاد ہیں جو عربوں کے سندھ فتح کرنے والے لشکر اور کچھ سلطان محمود غزنوی رحمتہ اللّٰہ علیہ کے ساتھ ہندوستان آئے اور یہیں آباد ہو گئے جس کا ثبوت ان کی ثقافت، رہن سہن اور عام ہندوستانی عوام سے الگ وضع قطع اور شادی بیاہ میں نسب کا خیال رکھنا وغیرہ ہے۔

شیخ صدیقی قوم ہندوستان. پاکستان. اور عرب ممالک میں پائی جاتی ہے، یہ اسلامی عقائد و نظریات اور شعائر اسلام پر سختی سے عمل پیرا ہوتے ہیں۔

صدیقی قوم کے لوگ مسلمان بادشاہوں کے دورِ حکومت میں وزارت اور خزانے کے ذمہ دار ہوا کرتے تھے اور ان کو زمیندار بھی کہا جاتا ہے، یہ لوگ انتہائی سچے اور وفادار ہوتے ہیں، حضور اکرم سید المرسلین حضرت محمد صلی اللّٰہ علیہ وسلم کی محبت سے ان کے دل سرشار ہوتے ہیں۔ صدیقی قوم کے پاس زمینوں کی بہتات ہوتی تھی لیکن انگریز کے جانے کے بعد ہندوستانی سرکار نے مختلف قسم کے زمینوں پر ٹیکس عائد کر کے اور کئی طرح سے ان کی زمینوں کو دلتوں اور نچلی برادریوں میں تقسیم کر دیا۔ آج بھی صدیقی قوم کا اطوار زندگی ہندوستان کی اور برادریوں سے الگ ہے شادی یا کسی بھی چیز پر صدیقی اپنی حیثیت سے بڑھ کر مہمانوں کی خاطر مدارات کرتے ہیں ان کے گھروں میں اسلام کی پابندی بہت سختی سے نافذ کی جاتی ہے مثلاً پردے کا اہتمام سختی سے ہوتا ہے عصری تعلیم کے ساتھ دینی تعلیم پر بھی توجہ دی جاتی ہے اور یہ ایک ایسی قوم ہے جو سو فیصد اہلسنت وجماعت کے عقائد و نظریات کے حامل ہیں۔
موجودہ دور میں یہ لوگ باطل فرقوں کے مقابلے میں،زیادہ تر علمائے دیوبند کے مسلک پر سختی سے کاربند ہیں۔

## حوالہ جات

زمرہ:اتر پردیش کے معاشرتی گروہ
زمرہ:اسلامی ثقافت
زمرہ:بھارت کے معاشرتی گروہ
زمرہ:پاکستان کے معاشرتی گروہ
زمرہ:پاکستانی نام
زمرہ:خاندانی نام
زمرہ:اردو زبان میں خاندانی نام
زمرہ:ویکی ڈیٹا سے مختلف مختصر وضاحت
زمرہ:ایرانی زبان کے خاندانی نام
سپر کمپیوٹر

300px|تصغیر|ایک فوقی کمپیوٹر

**سُپر کمپیوُٹر** یا **فوقی کمپیوٹر** ،جس کو انگریزی میں Supercomputer کہا جاتا ہے ایک ایسا کمپیوٹر ہوتا ہے کہ جو تجزیہ کاری میں اپنی رفتار کے حساب سے عام کمپیوٹر پر فوقیت (superiority) رکھتا ہے اور اسی فوقیت کی وجہ سے اس کو فوقی کمپیوٹر کہا جاتا ہے۔ یہ اصطلاح سب سے پہلے 1860 تا 1931 شایع ہونے والے ایک اخبار نیویارک ورلڈ نے 1929 میں جامعہ کولمبیا کے لیے تیار کیے جانے والے آئی بی ایم آلات جدول (tabulators) کے لیے استعمال کی۔ ایک عام  فوقی کمپیوٹر کی اعداد و شمار پروسیس Data Process کرنے کی طاقت عام ذاتی کمپیوٹر PC Computer کی نسبت ایک ہزار گناه ذیاده ہوتی ہے۔

## بیرونی روابط
* مائیکروسافٹ ایچ پی سی پیک 2012
* مائکروسافٹ ٹیک نیٹ کا موقع

*فوقی
زمرہ:امریکی ایجادات
زمرہ:خوشۂ شمارندکاری
زمرہ:زر اشتراک درکار مواد کے روابط پر مشتمل صفحات
زمرہ:کمپیوٹر کی اقسام
زمرہ:متفق کمپیودنگ
زمرہ:متوازی کمپیوٹنگ
زمرہ:منقسم کمپیوٹنگ معماری
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:شمارندکاری بلحاظ شمارندی نمونہ
6 شوال

## واقعات
٨ھ-محمد صلی اللہ علیہ و آلہ و سلم غزوہ حنین كے ليے روانه هوے -

## ولادت

## وفات

## تعطیلات و تہوار

06
7 شوال

## واقعات
3ھ -غزوہ احد واقع ہوئی۔ 

## ولادت

## وفات

## تعطیلات و تہوار

07
1 شوال

## واقعات
2ھ -عيدالفطر كي پہلى نماز پڑهى گى-

## ولادت
## وفات
43ھ -حضرت عمر رضی اللہ تعالٰیٰ عنہ بن العاص

## تعطیلات و تہوار
* مسلمانوں کی عید الفطر یا چھوٹی عید۔

01
30 رمضان

## واقعات
## ولادت
## وفات
## تعطیلات و تہوار
* 30 روز کا مہینہ ہونے کی صورت میں لیلۃ الجائزہ

زمرہ:رمضان کے ایام
عزت بیگووچ

بوسنیا کے سابق صدر۔ انیس سو نوے کے عشرے میں بوسنیا کی خانہ جنگی میں کلیدی کردار ادا کیا اور وہ ملک میں کثیر نسلی حکومت کے قیام کے زبردست حامی رہے۔ یوگوسلاویہ میں ٹیٹو کی سربراہی میں کمیونسٹ حکومت کے دوران میں عزت بیگووچ کو مسلم قوم پرست گروہ سے وابستہ ہونے کی وجہ سے جیل کی سزا بھی کاٹنا پڑی۔

تاہم انیس سو پچاسی میں وہ بوسنیا کے صدر منتخب ہوئے۔ صدر بننے کے بعد عزت بیگووچ کی حکومت کو سربیا کی فوج کے محاصرے کا سامنا کرنا پڑا۔ بعد ازاں وہ امریکا کی ثالثی میں طے ہونے والے امن معاہدے پر رضامند ہو گئے جس کے تحت بوسنیا ہرزیگووینا کو ایک سربیائی جمہوریہ اور مسلم اور کروشیائی وفاق میں تبدیل کر دیا گیا۔ جنگ کے خاتمے کے بعد عزت بیگووچ مسلم نشست پر بوسنیا کے صدر منتخب ہوئے۔ لیکن خرابئ صحت کی وجہ انھیں اس عہدے سے دستبردار ہونا پڑا۔

## حوالہ جات

زمرہ:اکیسویں صدی کے فلسفی
زمرہ:بوسنیا اور ہرزیگوینا کے سنی مسلم
زمرہ:بوسنیا اور ہرزیگوینائی اسلام پسند
زمرہ:بوسنیا اور ہرزیگوینائی سیاست دان
زمرہ:بوسنیا اور ہرزیگوینائی مسلم
زمرہ:بوسنیا اور ہرزیگوینائی مصنفین
زمرہ:بوسنیا و ہرزیگووینا کے بوسنیائی مسلم
زمرہ:بوسنیا و ہرزیگووینا میں مرض-متعلقہ اموات
زمرہ:بوسنیائی جنگ کی شخصیات
زمرہ:بوسنیائی سیاستدان
زمرہ:بوسنیائی شخصیات
زمرہ:بوسنیائی صدور
زمرہ:بوسنیائی قوم پرستی
زمرہ:بوسنیا اور ہرزیگوینائی فعالیت پسند
زمرہ:بوسنیائی
زمرہ:بیسویں صدی کے بوسنیا اور ہرزیگوینا کے مصنفین
زمرہ:بیسویں صدی کے فلسفی
زمرہ:تاریخ بوسنیا و ہرزیگووینا
زمرہ:دوسری جنگ عظیم کی بوسنیا اور ہرزیگوینائی شخصیات
زمرہ:فلاسفہ
زمرہ:کامنز زمرہ جس کا ربط ویکی ڈیٹا پر ہے
زمرہ:مختلف الرائے
زمرہ:ناقدین دہریت
زمرہ:وکلا
زمرہ:یوگوسلاو جنگیں
زمرہ:یوگوسلاوی سیاست دان
زمرہ:یوگوسلاوی وکلاء
زمرہ:1925ء کی پیدائشیں
زمرہ:2003ء کی وفیات
پرویز مہدی (گلو کار)

**پرویز مہدی** پاکستانی گلوکار تھے۔

## پیدائش
پرویز مہدی 1948ء کو پیدا ہوئے۔

## فنی زندگی
معروف گلوکار۔ اصل نام پرویز حسن تھا لیکن اپنے استاد مہدی حسن سے عقیدت کی بنا پر بدل کر پرویز مہدی رکھ لیا اور اسی نام سے جانے جاتے رہے۔ انھوں نے ستر کی دہائی میں لاہور ریڈیو کے لیے ’میں جانا پردیس’ کے بول پر مبنی گیت گا کر شہرت حاصل کی۔ وہ بنیادی طور پر غزل کے گائیک تھے اور اپنے استاد مہدی حسن کے رنگ میں گاتے تھے۔ انھوں نے گیت اور فوک گیت بھی گائے۔ اس کے علاوہ حکومت نے انھیں ستارہ امتیاز سے بھی نوازا گیا۔

## وفات
پرویز مہدی لاہور میں اگست 2005ء کو وفات پائی۔

## حوالہ جات

زمرہ:2005ء کی وفیات
زمرہ:اکیسویں صدی کے گلوکار
زمرہ:اکیسویں صدی کے مرد گلوکار
زمرہ:بیسویں صدی کے گلوکار
زمرہ:بیسویں صدی کے مرد گلوکار
زمرہ:پاکستانی غزل گائیک
زمرہ:پاکستانی فلمی گلوکار
زمرہ:پاکستانی گلوکار
زمرہ:پاکستانی لوک گلوکار
زمرہ:پنجابی گلوکار
زمرہ:تمغائے امتیاز وصول کنندگان
زمرہ:پنجابی زبان کے گلوکار
زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار
عمر قریشی

پیدائش:1927ء

وفات:مارچ 2005ء

مایہ ناز پاکستانی صحافی اور کرکٹ کمنٹریٹر۔ مری میں پیدا ہوئے۔ عمر قریشی نے پچاس برس تک متعدد اخبارات کے لیے لکھا۔ پاکستان کے انگریزی اخبار ڈان میں ان کے کالم باقاعدگی سے چھپتے رہے اور ملک کے خواندہ طبقے کی ایک بڑی تعداد ان کے کالموں کی قاری تھی۔ عمر قریشی نے کرکٹ اور سیاست جیسے موضوعات پر متعدد کتب بھی تحریر کیں۔

پچاس اور ساٹھ کی دہائیوں میں عمر قریشی نے جمشید مارکر کے ساتھ مل کر کرکٹ کمنٹری کی اور ان دونوں صدا کاروں کی جوڑی بہت مقبول ہوئی۔ ستر کے عشرے میں عمر قریشی نے برطانیہ اور آسٹریلیا کے دوروں پر پاکستان کرکٹ ٹیم کے مینجر کے فرائض بھی سر انجام دیے۔ کرکٹ کے عالمی حلقوں میں انھیں اس کھیل پر اتھارٹی سمجھا جاتا تھا۔ عمر قریشی 2004ء میں بین لاقوامی کرکٹ کونسل کی ٹیسٹ اور ون ڈے میچوں کے بہترین کھلاڑی کا انتخاب کرنے والے ججوں کے پینل میں بھی شامل رہے۔ دمے کے مرض کی وجہ سے کراچی میں ان کا انتقال ہوا۔

زمرہ:صحافی
زمرہ:کرکٹ
علی احمد بروہی

سندھ کے نامور دانشور اور مزاح نگار اور پاکستان کے مشہور قانون دان اے کے بروہی کے بھائی۔ علی احمد بروہی گھوٹکی ضلع کے قصبے کھنبڑا میں پیدا ہوئے- ابتدائی تعلیمشکارپور کے شہر گڑھی یاسین سے حاصل کرنے کے بعد سندھ مدرسۃ السلام کراچی سے میٹرک کیا - اور انیس سو اکتالیس میں رائل بحریہ میں ملازمت اختیار کی- انیس سو چھیالیس میں برصغیر کی تاریح کی مشہور فوجی بغاوت جو رائل نیوی بغاوت کے طور پر مشہور ہوئی اس میں انھوں نے بڑھ چڑھ کر حصہ لیا-

اس پاداش میں ان کا دوسرے باغیوں کے ساتھ کورٹ مارشل ہوا اور انھیں چار سال قید بامشقت کی سزا سنائی گئی- انھوں نے ایک سال قید ہندوستان کی مختلف جیلوں میں گزارا- اس اثنا میں ملک آزاد ہو گیا اور انھیں رہائی نصیب ہوئی- جیل سے رہا ہونے کے بعد انھوں نے صحافت کا پیشہ اختیار کیا اورنامور سیاست دان پیر علی محمد راشدی کی ادارت میں شایع ہونے والے روزنامہ ”قربانی” میں ملازمت شروع کی-

اس اخبار کے مالک جی ایم سید تھے- صحافت کے دوران بعض ”قابل اعتراض” مضمون لکھنے پر حکومتِ وقت ناراض ہو گئی او!ر ان کی گرفتاری کے وارنٹ جاری کیے گئے - لیکن بروہی روپوش ہو گئے اور خیرپور ریاست میں جا کر پناہ لی- اس وقت خیرپور الگ ریاست تھی- چند ہی ماہ میں اپنی ذہانت اور علمی صلاحیتوں کی وجہ سے خیرپور ریاست کے وزیر اعظم قزلباش کے اطلاعات کے مشیر ہو گئے-

انیس سو پچپن میں جب مغربی پاکستان کے چاروں صوبوں کو ملا کر ون یونٹ قائم کیا گیا تو خیرپور ریاست سے ان کی خدمات مغربی پاکستان حکومت کے حوالے کردی گئیں- بروہی نے محکمہ اطلاعات میں مختلف عہدوں پر کام کیا اور آخر میں سیکریٹری اطلاعات سندھ کے طور پر ریٹائر ہوئے- اپنی باغی طبیعت کی وجہ سے ان کا سزا کے طور پر مختلف مقامات پر تبادلہ ہوتا رہا- سال انیس سو باہتر میں بعض اختلافات کی وجہ سے بروہی کو ذوالفقارعلی بھٹو نے نوکری سے نکال دیا- لیکن ملک میں مارشل لا کے نفاذ کے بعد جنرل ضیاالحق نے انھیں دوبارہ طلب کیا اور وہ سرکاری ملازمت پر بحال کر دیے گئے-

انھوں نے 2002ء میں متحدہ قومی موومنٹ میں شمولیت اختیار کی- وہ سندھی بولنے والی پہلی نامور شخصیت تھے جنھوں نے الطاف حسین کی قیادت میں چلنے والی جماعت میں شمولیت احتیار کی۔ سرکاری ملازم اور رائل نیوی کی بغاوت کے علاوہ علی احمد بروہی سندھ میں طنز و مزاح نگار، کالم نویس اور صحافی کے طور پر پہچانے جاتے ہیں- انھوں نے تیرہ کتابیں لکھیں- جن میں ”جام جاموٹ جامڑا” -”ککھ پن” - ”سڈن متھے سڈڑا” زیادہ مشہور ہیں - انھوں نے چوکنڈی کے قبرستان اور مقبرہ پر انگریزی میں بھی ایک کتاب لکھی ہے- بروہی ایک ایسے دانشور تھے جن کو سندھ کے لوگوں کی سماجی نفسیات، رہن سہن پر عبور حاصل تھا-

زمرہ:پاکستانی سیاست دان
زمرہ:سندھی شخصیات
ملک راج آنند

ناول نگار اور افسانہ نگار۔ ملک راج آنند پشاور میں پیدا ہوئے۔ امرتسر میں ابتدائی تعلیم حاصل کرنے کے بعد وہ انگلستان چلے گئے راج آنند نے 1920ء کے عشرے میں انگلستان میں لندن اور کیمرج کی یونیورسٹیوں سے تعلیم حاصل کی تھی۔ انھوں نے انیس سو انتیس میں پی ایچ ڈی کی ڈگری حاصل کی اور کئی برس تک انگلستان میں رہے۔ ملک راج آنند انیس سو پانچ میں پشاور میں پیدا ہوئے۔ امرتسر میں ابتدائی تعلیم حاصل کرنے کے بعد وہ انگلستان چلے گئے جہاں وہ اگلے تیس تک قیام پزیر رہے اور اسی دوران میں انھوں نے اعلیٰ تعلیم حاصل کی۔ دوسری عالمی جنگ کے دوران میں انھوں نے بی بی سی میں براڈکاسٹر کے طور پر بھی کام کیا۔

انیس سو اڑتالیس اور انیس سو چھیاسٹھ کے دوران میں انھوں نے کئی بھارتی یونیورسٹیوں میں درس و تدریس کے فرائض سر انجام دیے۔ جارج آرویل، ای ایم فوسٹر اور ہنری ملر ان کے ادبی دوستوں میں شامل تھے۔ کہا جاتا ہے کہ وہ مہاتما گاندھی سے بہت متاثر تھے۔

مُلک راج آنند کی تحریریں بھارت میں نچلے درجے کی ان پیچیدہ سماجی گروہ بندیوں کی عکاس ہیں جو لوگوں میں ذہنی اذیت کا باعث بنتی ہیں۔

مُلک راج آنند کو انیس سو پینتیس میں ان کے ناول ’ ان ٹچ ایبل ‘ سے شہرت ملی۔ ان کی دوسری ادبی کاوشوں میں انیس سو چھتیس کا ناول ’قلی‘، اگلے برس سامنے آنے والی تحریر ’ٹُو لیوز اینڈ اے بڈ‘ انیس سو انتالیس کا ناول ’ دی ویلج‘ اور انیس سو چالیس کا ’ایکراس دی بلیک واٹرز‘ شامل ہیں۔ نمونیہ کے مرض کی وجہ سے ان کا انتقال ہوا۔

زمرہ:1905ء کی پیدائشیں
زمرہ:2004ء کی وفیات
زمرہ:ادب اور تعلیم کے شعبے میں پدم بھوشن وصول کنندگان
زمرہ:بیسویں صدی کے ناول نگار
زمرہ:بیسویں صدی کے ہندوستانی ناول نگار
زمرہ:بھارت کے انگریزی مصنفین
زمرہ:بھارتی اشتراکیت پسند
زمرہ:بھارتی مرد صحافی
زمرہ:بھارتی مرد ناول نگار
زمرہ:بھارتی ناول نگار
زمرہ:پدم بھوشن وصول کنندگان
زمرہ:پشاور کی شخصیات
زمرہ:پنجابی شخصیات
زمرہ:ساہتیہ اکیڈمی اعزاز یافتگان برائے انگریزی ادب
زمرہ:کیمبرج یونیورسٹی کے فضلا
زمرہ:نمونیا سے اموات
زمرہ:یونیورسٹی کالج لندن کے فضلا
زمرہ:بیسویں صدی کے بھارتی صحافی
زمرہ:بھارت میں نمونیا سے اموات
زمرہ:بھارتی جریدہ مدیران
زمرہ:پشاور کے مصنفین
زمرہ:صوبہ پنجاب (برطانوی ہند) کی شخصیات
زمرہ:بھارتی شخصیات
زمرہ:بھارتی ادب
زمرہ:افسانے
زمرہ:انگریزی ادب
زمرہ:مصنفین
ان ٹچ ایبل

ملک راج آنند کا انگریزی ناول۔ جس کی وجہ سے انھیں کافی شہرت نصیب ہوئی۔ یہ ناول ایک ایسی پندرہ سالہ مزدور لڑکی کی کہانی ہے جو تپِ دق سے مر جاتی ہے۔ یہ ناول بھارت میں انگریزی سامراج اور ذات پات کے نظام پر ایک بھرپور تنقید ہے۔

یہ ناول دراصل ملک راج آنند کے ایک ذاتی المیے پر ردِ عمل تھا۔ ہوا یہ تھا کہ ان کی آنٹی کو ہندو برادری سے صرف اس بنا پر باہر نکال باہر کر دیا گیا تھا کہ انھوں نے ایک مسلمان کے ساتھ بیٹھ کر کھانا کھا لیا تھا۔ آنند کی آنٹی نے اس واقعے سے دل گرفتہ ہوکر خود کشی کر لی تھی۔

اس ناول کا پیش لفظ مُلک راج آنند کے دوست اور مشہور ناول نگار ای ایم فوسٹر نے لکھا تھا۔ ناول کے بارے میں مصنف مارٹن سیمور سمتھ لکھتے ہیں کہ ’یہ ایک جذباتی اور مشکل موضوع پر لکھا جانے والا فصاحت اور بلاغت سے پُر اور فکرانگیز شاہکار ہے۔ ‘

## حوالہ جات

زمرہ:1935ء کے ناول
زمرہ:اولین ناول
زمرہ:بھارت میں وقوع پذیر واقعات پر ناول
زمرہ:گاندھی کی ثقافتی عکاسی
زمرہ:بھارتی ناول
احمد بشیر

معروف دانشور، مصنف اور نقاد۔ ممتاز مفتی اور اشفاق احمد کے دوست رہے۔ کئی کتب تصنیف کیں جن میں خاکے اور ناول وغیرہ شامل ہیں۔ ان کی مشہور تصانیف میں خاکوں پر مبنی کتاب 'جو ملے تھے راستے میں' اور ’دل بھٹکے گا‘ شامل ہیں۔ ناول ’منزل منزل دل بھٹکے گا‘ اور انگریزی ناول 'ڈانسنگ وولف' (رقص کرتے بھیڑیے) شامل ہیں۔ خود انھوں نے ایک فلم نیلا پربت بنائی تھی جو کامیاب نہیں ہو سکی تھی۔ ان کی دو بیٹیاں سنبل اور نیلم احمد بشیر مصنفہ ہیں جب کہ ایک بیٹی بشریٰ انصاری ٹی وی کی معروف فنکارہ ہیں۔ اردو اور پنجابی کی ممتاز ادیبہ اور سفرنامہ نگار پروین عاطف، احمد بشیر کی ہمشیرہ تھیں۔ احمد بشیر کا انتقال لاہور میں کینسر کے عارضے کی وجہ سے ہوا۔

## حوالہ جات

زمرہ:1923ء کی پیدائشیں
زمرہ:2004ء کی وفیات
زمرہ:اردو محققین
زمرہ:اردو مصنفین
زمرہ:پاکستانی ادبی نقاد
زمرہ:پاکستانی صحافی
زمرہ:پاکستانی فلم پروڈیوسر
زمرہ:پاکستانی فلم ہدایت کار
زمرہ:پاکستانی فلمساز
زمرہ:پاکستانی مرد صحافی
زمرہ:پاکستانی مصنفین
زمرہ:تمغائے حسن کارکردگی وصول کنندگان
زمرہ:ضلع گوجرانوالہ کی شخصیات
زمرہ:لاہور کے صحافی
زمرہ:لاہور کے مصنفین
زمرہ:پنجابی شخصیات
زمرہ:ویکی ڈیٹا سے مختلف مختصر وضاحت
منوہر شیام جوشی

پیدائش: 1933ء

انتقال: مارچ 2006ء

ہندی زبان کے معروف ادیب اور صحافی۔ بھارت کی ریاست اتر پردیش کے ضلع الموڑہ میں پیدا ہوئے۔ ہندی زبان کے پہلے ٹیلی ویژن سیریل ’ہم لوگ‘ کااسکرپٹ1982 میں لکھا اس لیے انھیں بھارت میں ٹیلی ویژن سیریلز کا بانی سمجھا جاتا ہے۔ ٹی وی پر ان کے سلسلے وار ڈرامے ’ ہم لوگ‘ سے ہندوستان کی ٹیلی ویژن انڈسٹری میں ایک نئے دور کا آغاز ہوا تھا۔ ’ہم لوگ‘ کے ذریعے ٹی وی پر سلسلہ وار ڈراموں میں پہلی بار خاندان کے پیچیدہ رشتوں، افراد کے احساسات وجذبات اور زندگی کے مختلف اتارچڑھاؤ کو خوبصورت انداز میں پیش کیا گيا تھا۔ ’ہم لوگ‘ کی مقبولیت کا اندازہ اس بات سے لگایا جا سکتا ہے کہ اس کی نشریات کے وقت ٹی وی سینٹروں کے سامنے ناظرین کی ایک بڑی بھیڑ جمع رہتی تھی اور لوگ بڑی بے صبری سے اس کا انتظار کیا کرتے تھے۔

اس کے بعد جوشی نے ’ بنیاد‘ کے نام سے ایک دوسرا سیریل لکھا اور وہ بھی خوب مقبول ہوا۔ جوشی کی تحریریں اپنے تیکھے طنز کے سبب بھی کافی مشہور تھیں۔ انھوں نے’ کّکا جی کہن‘ اور ’منگیری لال کے حسین سپنے‘ جیسے مقبول طنزیہ سیریل بھی لکھے۔ انھوں نے ہندی فلم ’ آپّو راجہ‘ اور ’ہیے رام‘ کی کہانی بھی لکھی ۔

شیام جوشی کے چند ناولوں کو بھی کافی شہرت ملی ہے۔ صحافت کے میدان میں انھوں نے خوب طبع آزمائی کی ہے۔ وہ ’ہندوستان ویکلی‘ کے ایڈیٹر رہے اور انھوں نے سائنس وٹیکنالوجی اور سیاست سمیت بہت سے موضوعات پر بہت کچھ لکھا۔2005ء میں منوہر شیام جوشی کو ساہتیہ اکادمی ایوارڈ سے بھی نوازا گیا۔

زمرہ:راجستھان کے منظر نویس
زمرہ:اجمیر کی شخصیات
زمرہ:بھارتی ٹیلی ویژن مصنفین
زمرہ:2006ء کی وفیات
زمرہ:اتراکھنڈ کے صحافی
زمرہ:بیسویں صدی کے بھارتی صحافی
زمرہ:بیسویں صدی کے بھارتی مضمون نگار
زمرہ:ہندی زبان کے مصنفین
زمرہ:1933ء کی پیدائشیں
زمرہ:ہندی منظر نویس
زمرہ:ساہتیہ اکیڈمی اعزاز یافتگان برائے ہندی ادب
زمرہ:بھارتی کالم نگار
زمرہ:راجسھتان کے ناول نگار
امجد بوبی

**امجد بوبی** 1942ء کو امرتسر میں پیدا ہوئے، نئی نسل کے پسندیدہ موسیقار کی شہرت حاصل کی۔ ریاض الرحمان ساغر اور عقیل بوبی کے لکھے ہوئے بہت سے گیت ان کی سریلی دھنوں کے باعث مقبول ہوئے۔

امجد بو بی نے اپنے چالیس سالہ کیریئر کے دوران میں پچاس سے زائدفلموں کی موسیقی ترتیب دی۔ ان فلموں میں سرگم، گھونگھٹ، گھر کب آوٴ گے، سنگم، چیف صاحب، کبھی الوداع نہ کہنا، دیوانے تیرے پیار کے، لازوال، بھابی دیاں چوڑیاں اور دوسری فلمیں شامل ہیں

پاکستانی فلموں کے لیے بمبئی جاکر گیت ریکارڈ کروانے کا آغاز امجد بوبی نے ہی کیا تھا اور جاوید شیخ کی فلم ’ یہ دل آپ کا ہوا (فلم) کے لیے انھوں نے بھارتی گلوکار سونو نگہم اور کویتا کرشنا مورتی سے گانے گوائے اور پاکستان فلم انڈسٹری میں اس نئے رجحان کا آغاز کیا۔ زارا شیخ اور شان کی فلم تیرے پیار میں کا گانا ’ہاتھ سے ہاتھ کیا گیا۔۔ ‘ ان کی موسیقی سٹائل کی بھر پور نمائندگی کرتا ہے۔
امجد کو 1983 اور 1997 میں نگار ایوارڈ اور 1999میں بولان ایوارڈ دیا گیا۔

امجد حسین خان المعروف امجد بوبی نے 1969 میں پہلی فلم اک نگینہ کی موسیقی ترتیب دی جس کے بعد وہ مسلسل موسیقی میں جدید رنگ بھرتے رہے۔اس فلم کے بعد انھوں نے ’’آنسو اور شعلے ‘‘، ’’پرورش‘‘، ’’آتش‘‘ اور ’’آگ اور شعلے ‘‘ جیسی فلموں کا میوزک ترتیب دیا۔امجد بوبی نے ہمیشہ نئے ٹیلنٹ کو متعارف کروایا، موجودہ دور کے کئی مقبول گلوکار ان کی دریافت تھے۔ امجد بوبی نے مہدی حسن، مہناز، ناہید اختر، سلمی آغا، غلام عباس، اے نیئر، تحسین جاوید، حمیرا چنا، سائرہ نسیم، وارث بیگ، راشد محمود، شبنم مجید، فریحہ پرویز سمیت دیگر سنگرز سے ان کی زندگی کے بہترین گیت ریکارڈکروائے۔ان کی آخری ریلیز ہونے والی فلم ہدایتکار واداکار جاوید شیخ کی’’کھلے آسمان کے نیچے‘‘ تھی۔
زندگی کے آخری ایام میں ان کا زیادہ وقت ممبئی میں گذرا۔ دل کا دورہ پڑنے سے 15 اپریل 2005ء کو لاہور میں وفات پائی۔

## حوالہ جات

زمرہ:1942ء کی پیدائشیں
زمرہ:2005ء کی وفیات
زمرہ:پاکستانی سنی
زمرہ:پاکستانی مسلم شخصیات
زمرہ:پاکستانی موسیقار
زمرہ:پاکستانی نغمہ ساز
زمرہ:نگار اعزاز جیتنے والی شخصیات
زمرہ:پنجابی شخصیات
زمرہ:امرتسر کے موسیقار
مولوی یونس خالص

افغانستان میں روسی افواج کے خلاف مزاحمتی کمانڈر اور حزب اسلامی (خالص) کے سربراہ۔افغانستان کے صوبہ ننگر ہار کے چھوٹے سے گاؤں خوگیانی میں پیدا ہوئے۔ 1975ء میں افغانستان میں کیمونسٹ انقلاب کے آغاز میں مولوی یونس خالص نے اپنے خاندان سیمت پاکستان ہجرت کی۔
1978 میں انھوں نے حزب اسلامی کے نام سے ایک مزاحمتی تنظیم کی بنیاد ڈالی۔ اس تنظیم میں امریکی فوج کومطلوب گلبدین حکمت یار بھی شامل تھے تاہم بعض اختلافات کی وجہ سے وہ بعد میں الگ ہو گئے اور انھوں نے بعد میں اپنی الگ پارٹی بنالی۔

مولوی خالص نے 1979 میں روسی افواج کے خلاف مسلح مزاحمت شروع کی اور اسی سال صوبہ ننگر ہار کے بلند پہاڑی سلسلے تورہ بورہ کے مقام پر اپنا پہلا جہادی مرکز کھولا۔ مولوی یونس خالص نے افغانستان میں سترہ سال تک روسی افواج اور ان کے انخلاء کے بعد ان کے حامیوں کے خلاف مزاحمت میں حصہ لیا۔

روس کے خلاف جنگ میں امریکا کے نے ان کو ہیرو کا درجہ دیا اور انھیں خصوصی طور پر وائیٹ ہاوس میں مدعو کیا گیا جہاں ریگن نے انھیں خراج عقیدت پیش کیا۔ لیکن گیارہ ستمبر کے بعد دوسرے جہادی شخصیات کے طرح ان کو بھی دہشت گرد کا خطاب ملا۔ افغانستان پر امریکی حملے کے بعد انھوں نے اکتوبر دوہزار تین میں افغانستان میں موجود امریکی اور اتحادی افواج کے خلاف ’ جہاد‘ کا اعلان کیا جس کے بعد سے وہ اپنے اہل خانہ کے ہمراہ روپوش ہو گئے۔ ان کے موت کے بعد بھی یہ معلوم نہیں ہو سکا کہ زندگی کے آخری ایام انھوں نے کہاں گزارے۔ ان کی وصیت کے مطابق ان کو کسی نامعلوم مقام پر دفن کیا گیا۔ وہ افغانستان کے واحد رہنما تھے جنھوں نے گروہی (فیکشنل) جنگوں میں حصہ نہیں لیا۔ وہ ایک اسلامی سکالر اور عالم ہونے کے ساتھ ساتھ شاعر بھی تھے۔

## حوالہ جات

زمرہ:پاکستان میں افغان تارکین وطن
زمرہ:پشتون شخصیات
زمرہ:صوبہ ننگرہار کی تاریخ
زمرہ:صوبہ ننگرہار کی شخصیات
زمرہ:ضد شیعیت
زمرہ:پشتو شعرا
زمرہ:دار العلوم حقانیہ کے فضلا
زمرہ:1910ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:افغان سیاست دان
زمرہ:سنی علماء اسلام
زمرہ:عسکری قیادت
زمرہ:افغان مسلم
زمرہ:شخصیات بلحاظ پشتون نسب
زمرہ:افغان عسکری کارکنان
زمرہ:افغان اسلام پسند
زمرہ:افغان سنی مسلم
زمرہ:افغان شعراء
زمرہ:افغان مذہبی رہنما
زمرہ:افغان مصنفین
زمرہ:سوویت-افغان جنگ کی شخصیات
زمرہ:عسکری قائدین
البیلا

اختر حسین المعروف البیلا - سٹیج، ٹی وی اور فلم کے نامور مزاحیہ اداکار اور گلوکار
(ولادت: 21 ستمبر 1940ء - وفات: 17 جولائی 2004ء)

**البیلا** پاکستان کے ایک اسٹیج اور فلم کے مزاحیہ اداکار تھے، جنھوں نے نے 70 کی دہائی میں پہلے اسٹیج اور پھر فلم میں اداکاری شروع کی۔ باغ جناح میں ان کا پہلا اسٹیج ڈراما ’یہ بیچارے لوگ‘ خاصا مقبول ہوا۔ البیلا جسمانی حرکات و سکنات اور مکالموں کی مخصوص طرز پر ادائیگی سے مزاح پیدا کرتے تھے۔ البیلا نے کئی فلموں میں بھی کام کیا جن میں باؤ جی، عشق نچاوے گلی گلی اور سویرا بہت مشہور ہیں۔ تاہم انھوں نے زیادہ تر کام اسٹیج ہی کے لیے کیا۔ بلیک اینڈ وائٹ ٹیلی وژن کے زمانے میں البیلا نے عارف علی عارف کے کھیل ’ اک سی بادشاہ‘ میں اکبرِ اعظم کا کردار کیا جسے بہت سراہا گیا۔ یہ کھیل مغل دور کی مشہور کہانی انارکلی کی پیروڈی تھا جس میں شہزادہ سلیم کا کردار امان اللہ نے ادا کیا تھا۔ ان دونوں کی جوڑی نے پھر سٹیج ڈراموں میں بہت مقبولیت حاصل کی۔ ان کا ایک بیٹا ہنی البیلا بھی اسٹیج اداکار ہے۔ دل کا دورہ پڑنے سے لاہور میں وفات پائی۔

## فلمیں

## مزید دیکھیے
* لولی وڈ اداکاروں کی فہرست
* امانت چن
* عابد خان

## حوالہ جات

## بیرونی روابط
* ، Retrieved 5 Feb 2016
* البیلا گذر گئے (روزنامہ ڈان)
* پاکستانی ٹائمز
* ڈیلی ٹائمز

زمرہ:1940ء کی پیدائشیں
زمرہ:1941ء کی پیدائشیں
زمرہ:2004ء کی وفیات
زمرہ:اردو سنیما میں مرد اداکار
زمرہ:پاکستانی مرد اسٹیج اداکار
زمرہ:پاکستانی مرد فلمی اداکار
زمرہ:پاکستانی مزاح کار
زمرہ:پنجاب کی شخصیات
زمرہ:ضلع ٹوبہ ٹیک سنگھ کی شخصیات
زمرہ:لاہور کے مرد اداکار
زمرہ:بیسویں صدی کے مزاحیہ اداکار
زمرہ:پنجابی شخصیات
زمرہ:نگار اعزاز جیتنے والی شخصیات
زمرہ:پاکستانی مرد گلوکار
زمرہ:پنجابی گلوکار
جمشید انصاری

پیدائش: 31 دسمبر 1942ء

وفات:24 اگست2005ء

ٹیلی ویژن اور فلم کے مزاحیہ اداکار۔ ہندوستان میں پیدا ہوئے۔ قیام پاکستان کے بعد ان کا خاندان پاکستان منتقل ہو گیا۔ گریجویشن کے بعد جمشید لندن چلے گئے جہاں انھوں نے کچھ عرصہ بی بی سی میں کام کیا۔ اور ٹی وی پروڈکشن کے سرٹیفکٹ کورس کیے۔ لندن میں قیام کے دوران انھوں نے شوکت تھانوی کے لکھے ہوئے ڈرامے ’ سنتا نہیں ہوں بات‘ پیش کیا۔ وہ انیس سو اڑسٹھ میں واپس پاکستان آئے اور پی ٹی وی میں کام شروع کیا۔ انھوں نے اپنے کریئر کا آغاز ڈراما ’ جھروکے‘ سے کیا۔ جمشید نے درجنوں ٹی وی ڈراموں میں کام کیا۔ ان کے شہرہ آفاق ڈراموں میں گھوڑا گھاس کھاتا ہے، کرن کہانی، انکل عرفی، ان کہی، تنہائیاں، زیر زبر پیش، شوشہ، وغیرہ شامل ہیں۔ انھوں نے دو درجن کے قریب قومی سطح کے فن کے ایوارڈ بھی حاصل کیے۔ ان کے کچھ مکالمے ’چقو ہے میرے پاس‘ ’ زور کس پے ہوا‘ اور’قطعی نہیں‘ وغیرہ عام لوگوں میں بہت زیادہ مقبول ہوئے۔ سر میں رسولی کی وجہ سے کراچی میں وفات پائی۔

زمرہ:1942ء کی پیدائشیں
زمرہ:1945ء کی پیدائشیں
زمرہ:2005ء کی وفیات
زمرہ:اموات بسبب سرطان دماغ
زمرہ:بیسویں صدی کے مزاحیہ اداکار
زمرہ:پاکستان میں سرطان سے اموات
زمرہ:پاکستانی اداکار
زمرہ:پاکستانی ریڈیو شخصیات
زمرہ:پاکستانی مرد فلمی اداکار
زمرہ:پاکستانی مرد ٹیلی ویژن اداکار
زمرہ:پاکستانی مزاح کار
زمرہ:پاکستانی ٹیلی ویژن اداکار
زمرہ:سہارنپور کی شخصیات
زمرہ:کراچی کی ریڈیو شخصیات
زمرہ:کراچی کی شخصیات
زمرہ:کراچی کے مرد اداکار
زمرہ:مہاجر شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں دماغی کینسر سے اموات
میڈم باوری

***میڈم باوری***  ڈبل ورژن اردو / پنجابی میں فلم کا آغاز کیا۔ اس فلم كو 7 مئی، 1989ء كو ریلیز ہوئى۔ پاکستانی اس فلم کا کریکٹر ایکشن اور جرائم فلموں کے بارے میں فلم کی تکمیل کی گی ہیں۔ یہ فلم باکس آفس میں ہٹ ہوئی تھی اور کراچی کے بمبینو سنیما میں اس کی دو ڈھائی ماہ تک کامیاب نمائش ہوئی تھی اور یہی فلم کراچی میں ہٹ ہوئی تھی۔ اس فلم کے ڈائریکٹر نذرالاسلام تھے۔ پروڈیوسر ایس اے گل تھے۔ کہانی ناصر ادیب نے لکھی تھی اور موسیقی ایم اشرف اور ایم ارشد نے بنائی تھی۔ اس فلم میں نیلی، جاوید شیخ، سلطان راہی، منور سعید اور رنگیلا وغیرہ تھے۔

## سٹوری
ناصر ادیب نے بھی 1988 میں اپنی ٹوپی سے ایک نیا خرگوش نکالا یعنی میڈم باوری کے نام سے ایک فلم۔ پاکستان میں
یہ ضیا الحق کا دور تھا جب آرٹ اور کلچر کے خلاف ایک غیر علانیہ سی جنگ جاری تھی۔ رقص اور پاپ میوزک پر باقاعدہ پابندی عائد تھی۔ تھیٹر، ٹیلی ویژن اور فلم پر سخت ترین سنسر نافذ تھا۔ شراب نوشی، جُوا، ریس اور طوائفوں کے
مناظر دکھانا ممنوع تھا۔ کسی شادی شدہ مرد یا عورت کا کہیں اور معاشقہ نہیں دکھایا جا سکتا تھا۔ فلمی مناظر میں
اُس وقت ایک مضحکہ خیز صورتِ حال پیش آتی جب چھٹے ہوئے بدمعاش اپنے خفیہ تہ خانے کے اندرعیش و
عشرت میں ڈُوبے دکھائے جاتے لیکن ساقی کے فرائض انجام دینے والی خاتون اُن کے گلاسوں میں شراب کی جگہ
کوکا کولا اُنڈیل رہی ہوتی۔
ان تمام تر پابندیوں کے باوجود ناصر ادیب نے 1988 میں‘میڈم باوری’ کے نام سے ایک ایکشن فلم بنائی۔ اس فلم کا
عالمی شہرت یافتہ ناول ‘مادام بواری’ سے کوئی تعلق نہیں تھا لیکن ناصر ادیب نے ہر طرح کے سنسر قوانین کو چیلنج
کرتے ہوئے اس کہانی میں ایسا مصالحہ بھر دیا تھا کہ یہ گستاوفلابئیر کے کلاسیکی ناول سے بھی زیادہ متنازع بن گئی تھی۔

1988 میں ریلیز ہونے والی یہ فلم مکمل طور پر ایک مصالحہ فلم تھی۔ ناصر ادیب کی کہانی ایک ایسی نادار عورت کے گرد گھومتی ہے جو بھوک، غُربت، ارد گرد کے لوگوں کی جِنسی ہوس، پولیس کے ظلم و ستم اور عدالتی نظام کے کھوکھلے پن سے تنگ آ کر بغاوت پر اُتر آتی ہے اور موقع ملنے پر سب سے گِن گِن کے بدلے لیتی ہے۔ اس فلم میں لڑائی مار کُٹائی کے مناظر سے لے کر منشیات کی سمگلنگ، بلیک میلنگ، ریپ، جیل سے فرار، اصلی اور نقلی پولیس مقابلے اور تھانے کچہری سے لے کر ہسپتال اور پاگل خانے تک ہر وہ لوکیشن اور سچویشن موجود تھی جو ایک ایکشن فلم کو کامیابی کی ضمانت بخشتی ہے۔

## اداکار

* نیلی جسے کہ (میڈم باوری)
* جاوید شیخ
* ہمایوں قریشی
* منور سعید
* آصف خان
* رنگیلا
* البیلا
* جمیل فخری
* سلطان راہی جسے کہ (فاکی شاہ)
* طالش
* قوی خان

* بہار
* نغمہ
* الیاس کشمیری
* پونم
* منیر ظریف
* اعجاز ارمان
* مصطفی ٹینڈ
* نمو
* شیخ سلطان
* محسن علی
* جاوید گل

* مسرت
* شیر خان
* گبھر سنگھ
* پریم ناتھ
* زاھد
* نادر شاہ
* بادل
* کلیم شاہ
* حق نواز
* جمشید حبیب
* بینش

## ساؤنڈ ٹریک
فلم کی موسیقی ایم اشرف نے ترتیب دی، فلم کے نغمات خواجہ پرویز، وارث لدھیانوی اور مسرور انور نے گیت لکھے۔ فلم کی لسٹ ریکارڈنگ میں شامل ادریس بھٹی، ظہور احمد انھوں نے گیتوں کی بہترین ریکارڈنگ کی اور نورجہاں، اے نیّر نے گیت گائے۔ ساؤنڈ ٹریک کو پلاننٹ لولی ووڈ نے لولی ووڈ کے 100 بہترین ساؤنڈ ٹری میں شامل کیا ہے۔

## بیرونی روابط
* 
* 
* 
* 

## حوالہ جات

زمرہ:پاکستانی ایکشن فلمیں
زمرہ:پاکستانی سیاسی فلمیں
زمرہ:پاکستانی ایڈونچر فلمیں
زمرہ:پاکستانی دستاویزی فلمیں
زمرہ:اردو زبان کی فلمیں
زمرہ:پنجابی زبان کی فلمیں
زمرہ:نگار اعزاز جیتنے والی شخصیات
زمرہ:1989ء کی پاکستانی فلمیں
نہیں۔ابھی نہیں

ہدایت کار: نذرالسلام

کہانی : سید نور

اداکار۔ فیصل الرحمن اور شبنم

1980میں یہ فلم ریلیز ہوئی۔ کہانی کے اعتبار سے یہ فلم یقیناً ایک آرٹ مووی تھی کیونکہ اس میں کہیں بھی بارہ مصالحے والی فلمی کہانی کا فارمولہ نظر نہیں آتا۔

فیصل رحمان گاؤں سے آیا ہوا ایک سیدھا سادہ طالب علم ہے اور اسی بھولپن میں اپنے سے کئی سال بڑی عورت (شبنم) کے عشق میں گرفتار ہوجاتا ہے، لیکن جب شادی کی خواہش کا اظہار کرتا ہے تو وہی شبنم جو اتنی مہرومحبت سے پیش آیا کرتی تھی، یک دم طیش میں آجاتی ہے اور اسے گھر سے نکل جانے کو کہتی ہے۔ اب فیصل پر انکشاف ہوتا ہے کہ شبنم تو اسے اپنے چھوٹے بھائی کی جگہ سمجھتی تھی جس کا بچپن ہی میں انتقال ہو چکا تھا۔

فیصل اس انکشاف پر اتنا بددل ہوتا ہے کہ خودکشی کی کوشش کرتا ہے لیکن بروقت امداد اور والدین کی بھاگ دوڑ اور کوشش سے اس کی جان بچ جاتی ہے۔ اس نئی عطا ہونے والی زندگی میں فیصل ایک بالکل نیا انسان بن کر نمودار ہوتا ہے۔ وہ ساری توجہ پڑھائی پر صَرف کر دیتا ہے اور جب اس کی زندگی میں آرزو نامی ایک نوجوان شوخ اور چنچل حسینہ داخل ہوتی ہے جو ہر لحاظ سے اس کے جوڑ کی ہے تو فیصل ایک لمحے کو کچھ سوچتا ہے۔۔۔ اور دِل میں لڑکی کو قبول کر لیتا ہے، لیکن تعلیم ختم کرنے سے پہلے وہ عشق کے چّکر میں نہیں پڑنا چاہتا، چنانچہ لڑکی کو صرف اتنا جواب دیتا ہے:’نہیں۔ ابھی نہیں‘ اور یہی اس فلم کا ٹائٹل ہے۔

اس کہانی میں کسی کمرشل فارمولے پر عمل نہیں کیا گیا بلکہ عنفوانِ شباب کی سرمستی کو موضوع بنایا گیا ہے۔ یہ کہانی اُس وقت کے اُبھرتے ہوئے رائٹر سیّد نور نے لکھی تھی جو چار سال قبل فلم ’ سوسائٹی گرل‘ کااسکرپٹ لکھ کر فلمی مصنّفین کے قافلے میں شامل ہوئے تھے اور ایک ہی برس پہلے انھوں نے ٹی وی ڈرامے’ دبئی چلو‘ کو فلمی تقاضوں کے مطابق ایک سکرین پلے کی شکل میں ڈھال کر اپنی قوتِ تحریر کا لوہا منوایا تھا۔
صفر

**صفر** اسلامی تقویم کا دوسرا مہینہ ہے۔ اسے صفر المظفر بھی کہا جاتا ہے۔

## ولادت
## وفات
* 50 ھ- 7 صفر کو نواسہ رسول ﷺ , سیدنا امام حسن  کا وصال ہوا۔
* 101ھ-  2 صفر شہادت حضرت زید بن علی
* 24 صفر بروایت شہادت بی بی زینب سلام اللہ علیہا
*  25 صفر بروایت شہادت بی بی فضہ

## تعطیلات و تہوار

## مزید دیکھیے
* صفر (عدد)
## حوالہ جات

زمرہ:اسلامی اصطلاحات
زمرہ:اسلامی تقویم
زمرہ:اسلامی تقویم کے مہینے
صفر
زمرہ:ویکی ڈیٹا سے مختلف مختصر وضاحت
ربیع الثانی

13 ربیع الثانی 1447ھ  7 اکتوبر 2025 فاطمہ ربانی کی پیدائش ہوئی 

ان کے والد کا نام شوکت علی بن محمد صلاح الدین بن محمد ربانی بن عبد الحفیظ خان بن غلام  

## ولادت

## وفات

## تعطیلات و تہوار

## حوالہ جات

ربیع الثانی
زمرہ:اسلامی اصطلاحات
زمرہ:اسلامی تقویم
زمرہ:اسلامی تقویم کے مہینے
جمادی الثانی

**جمادی الثانی** اسلامی تقویم کا چھٹا مہینہ ہے۔

## ولادت
* شاہ عقیق بابا

## وفات
13ھ - حضرت ابو بکر صدیق رضی اللہ عنہ نے 22 جمادی الثانی کو وفات پائی۔

## تعطیلات و تہوار

## حوالہ جات


زمرہ:اسلامی اصطلاحات
زمرہ:اسلامی تقویم
زمرہ:اسلامی تقویم کے مہینے
زمرہ:ویکی ڈیٹا سے مختلف مختصر وضاحت
رجب

ساتواں اسلامی مہینہ۔ زمانہ جاہلیت میں بھی اس کو مقدس اور حرمت کا مہینہ سمجھا جاتا تھا۔ اسے رجب المرجب بھی کہا جاتا ہے۔ اس ماہ میں عمرہ کی رسم ادا کی جاتی تھی اور جنگ حرام سمجھی جاتی تھی۔ قریش اور قیس کے قبیلہ میں ایک جنگ اسی مہینے میں ہوئی تھی جس کو جنگ فجار (فجور سے مشتق ہے) کہتے ہیں اس میں حضور بھی شریک ہوئے تھے لیکن آپ نے کسی پر تلوار نہیں چلائی۔ اہل اسلام اس مہینے کو اس واسطے متبرک سمجھتے ہیں کہ اسی ماہ کی ستائیسویں شب کو واقعہ معراج ہوا۔ مسلمان 27 رجب کو واقعہ معراج کی تقریب مناتے ہیں۔ اسی مہینہ کی 13 تاریخ کو حضرت علی رض کی ولادت بھی ہوئی۔

## پیدائش

* 1 رجب: امام محمد باقر شیعوں کے 5ویں امام
* 5 رجب: امام علی نقی شیعوں کے ١٠ویں امام
* 9 رجب: علی اصغر، حسین ابن علی کے بیٹے جو کربلا میں شہید ہوئے
* 10 رجب: امام محمد تقی شیعوں کے ٩ویں امام
* 13 رجب: علی بن ابی طالب، شیعوں کے پہلے امام اور سنیوں کے ٤تھے خلیفہ راشد
* 20 رجب: سکینہ بنت حسین، حسین ابن علی کی بیٹی

## وفات
* 3 رجب علی نقی، اثنا عشري امام
* 15 رجب زینب بنت علی
* 18 رجب ابراہیم علیہ السلام (اہل تشیع کے مطابق)
* 22 رجب معاویہ بن ابو سفیان امیر شام
* 25 رجب موسیٰ کاظم، ساتویں اثنا عشري امام
* 26 رجب ابو طالب بن عبد المطلب، محمد صلی اللہ علیہ و آلہ و سلم کے چچا اور علی بن ابی طالب کے والد

## تعطیلات و تہوار
* 12 رجب جناب علی ابن ابی طالب کرم اللہ وجہہ جنگ جمل کے بعد کوفہ تشریف لائے، کوفہ کو پایہ تخت قرار دیا اور پہلا خطبہ ارشاد فرمایا
* 15 رجب تحویل قبلہ در مسجد قبلتین
* 22 رجب نیاز امام جعفر صادق رحمة اللہ علیہ
* 27 رجب کو واقعہ معراج پیش آیا۔

## حوالہ جات


زمرہ:اسلامی اصطلاحات
زمرہ:اسلامی تقویم
زمرہ:اسلامی تقویم کے مہینے
شوال

**شوال** اسلامی تقویم کا دسواں مہینہ ہے۔ اسے شوال المکرم بھی کہا جاتا ہے۔ اس ماہ کی پہلی تاریخ کو مسلمان عید الفطر مناتے ہیں۔

## واقعات
* 2 ھ - 1 شوال کو پہلی مرتبہ عید الفطر کی نماز ادا کی گئی۔
* 3 ھ - 7 شوال کو غزوہ احد واقع ہوا۔
* 6 ھ - غزوہ مریسیع واقع ہوا۔
* 8 ھ - 10 شوال کو حضرت محمد صل اللہ علیہ وسلم غزوہ حنین کے لیے پہنچے۔

## وفات
43 ھ - یکم شوال کو حضرت عمرو بن العاص نے وفات پائی۔

15 شوال سیدنا امیر حمزہ بن عبد المطلب علیھم السلام نے شہادت پائی۔

## تعطیلات و تہوار
ہر سال مسلمان یکم شوال کو عید الفطر منا تے ہیں۔

## حوالہ جات

زمرہ:اسلامی اصطلاحات
زمرہ:اسلامی تقویم
زمرہ:اسلامی تقویم کے مہینے
زمرہ:رمضان
زمرہ:روزہ

زمرہ:ویکی ڈیٹا سے مختلف مختصر وضاحت
ربیع الاول

گزارش ہے کہ میں نے تحقیق کی کہ حضور نبی مکرم ﷺ نے دس ہجری 9 ذو الحجہ کو وقف عرفات فرمایا اور وہ جمعہکا دن تھا۔ یہ مہینہ 030 دن کا ہوا تھا۔ آپ ﷺ کا وصال 14 ربیع الاول 11 ہجری بروز پیر ہوا تھا۔ بے شک مزیز تحقیق کر لیں۔ 12 ربیع الاول آپ ﷺ کی تاریخ پیداءش ہے لیکن وصال پیرکے روز ہوا اس روز 14 تاریخ تھی۔

ربیع الاول اسلامی تقویم کا تیسرا مہینہ ہے۔

## واقعات
* 1ھ – 18 ربیع الاول کو محمد صلی اللہ علیہ و آلہ و سلم نے مسجد نبوی کی بنیاد رکھی۔
* 5ھ – 25 ربیع الاول کو غزوہ دومۃ الجندل واقع ہوا۔
* 11ھ – 3 ربیع الاول کو محمد صلی اللہ علیہ و آلہ و سلم پر آخری وحی نازل ہوئی۔

## پیدائشیں
* 8'9 یا 12 ربیع الاول – محمد صلی اللہ علیہ و آلہ و سلم، آخری نبی و رسول

## وفیات
* 3 ربیع الاول – 1347ھ، شیر محمد شرقپوری، سلسلہ نقشبندیہ کے مشہور بزرگ
* 5 ربیع الاول – 49ھ، حسن ابن علی، علی ابن ابی طالب کے بیٹے
* 12 ربیع الاول – 675ھ، سید احمد بدوی شافعی، مشہور ولی اللہ
* 17 ربیع الاول – 1235ھ، اچھے میاں ماہروی، عالم دین، مصنف، شیخ طریقت
* 18 ربیع الاول – 602ھ، شمس الدین عبد العزیز جیلانی، محدث، واعظ، مدرس
* 22 ربیع الاول – 656ھ، محی الدین ابو نصر محمد جیلانی، قادری شیخ
: غیر معلوم تاریخ
* جویریہ بنت حارث، ام المؤمنين

## حوالہ جات

زمرہ:اسلامی اصطلاحات
زمرہ:اسلامی تقویم
زمرہ:اسلامی تقویم کے مہینے

زمرہ:ویکی ڈیٹا سے مختلف مختصر وضاحت
ذو القعدہ

ذوالقعدۃ اسلامی تقویم کا گیارھواں مہینہ ہے۔

## ولادت
1 ذوالقعدہ- ولادت حضرت فاطمہ ۔ آپ امام موسی کاظم کی دختر اور امام علی ابن موسی الرضا کی بہن ہیں۔ آپ کا روضہ قم، ایران میں ہے۔

11 ذوالقعدہ - ولادت **[[علی رضا|امام علی ابن موسی الرضا]]** ۔ آپ اہل تشیع کی آٹھویں امام ہیں اور آپ کا روضہ اطہر مشہد، ایران میں ہے۔

## وفات
* 2 ذوالقعد-حضرت پیر سید معین الدین المعروف بڑے لالہ جی سرکار رح۔گولڑہ شریف
* 21 ذوالقعدہ – ابو الحسن علی بن عمر دارقطنی
* 23 ذوالقعدہ – منصور حلاج، مشہور صوفی
٢٦ ذو القعدہ ١٠ھ حضور ﷺ کی حجۃ الوداع کے لیے ذو الحلیفہ سے روانگی
* 28 ذوالقعدہ – اورنگزیب عالمگیر رح، مغل بادشاہ
* 29 ذوالقعدہ – نقی علی خان، صوفی و مصنف
* 29 ذو القعدہ – ابو عبد اللہ دارمی
* 30 ذوالقعدہ – محمد تقی، اہلِ تشیع کے نویں امام

## واقعات
٢٣ ذو القعدہ دسواں سال نبوت: حضور ﷺ کی طائف سے واپسی
5ھ - غزوہ خندق
٦ ھ - صلح حدیبیہ

## حوالہ جات

ذوالقعدہ
زمرہ:اسلامی اصطلاحات
زمرہ:اسلامی تقویم
زمرہ:اسلامی تقویم کے مہینے
زمرہ:ویکی ڈیٹا سے مختلف مختصر وضاحت
ذوالحجہ

**26 ذو الحجہ** اسلامی تقویم کا بارھواں اور آخری مہینہ ہے۔

## واقعات
* 2ھ – غزوۂ سویق واقع ہوئى-
* 5ھ – 7 ذوالحجہ کو غزوۂ بنی قریظہ سے محمد صلی اللہ علیہ و آلہ و سلم كى مدینہ واپسى۔
* 6ھ – صلح حدیبیہ۔
* 9ھ – محمد صلی اللہ علیہ و آلہ وسلم نے حج کے موقع پر علی بن ابی طالب کو سورہ برات سنانے کے لیے بھیجا۔
* 10ھ – 9 ذوالحجہ– محمد صلی اللہ علیہ و آلہ و سلم کا حجۃ الوداع کے دوران میں آخری خطبہ۔
* 35ھ – 23 ذوالحجہ – عثمان بن عفان مسند خلافت پر تشريف فرما ہوئے۔
* 25 ذوالحجہ – نزول سورہ ہل اتی (سورہ دہر)

## ولادت
56ھ – 24 ذوالحجہ میلاد مسعود سیدہ معصومہ حضرت سکینہ علیہ السلام

## وفات:-
باغیوں نے سیدنا عثمان رضی اللہ عنہ کے گھر کا چالیس یا انچاس دن تک محاصرہ کر کے 12 ذوالحج 35 ہجری بروز جمعہ تقریباً نماز عصر کے وقت سیدنا عثمان رضی اللہ عنہ کو شہید کر دیا۔ آپ نے 82 سال کی عمر پائی۔

حضرت عبد اللہ بن سلام سے روایت ہے کہ حضرت عثمان رضی اللہ عنہ خون میں لت پت پڑے ہوئے تھے اور آپ کی زبان پر اللہ کے حضور یہ دعا جاری تھی:

اے اللہ امت محمدیہ کو باہمی اتفاق نصیب فرما۔

آپ انتہائی سخی ہونے کی وجہ سے غنی کے لقب سے مشہور ہیں۔ آپ کو یہ عظیم اعزاز بھی حاصل ہے کہ آپ نبی کریم صلی اللہ علیہ وآلہ وسلم کی دو بیٹیوں کے شوہر تھے۔ آپ اپنی صفت حیا کے حوالے سے فرشتوں میں بھی مشہور تھے۔ حضرت عثمان غنی ان دس صحابہ کی جماعت کا بھی حصہ ہیں جن کو حضور صلی اللہ علیہ وسلم نے دنیا میں ہی جنت کی خوشخبری سنا دی تھی

## تعطیلات و تہوار
* 10 ذوالحجہ کو عید الاضحٰی منائی جاتی ہے۔
* 18 ذوالحجہ کو مسلک اہل تشیع عید غدیر مناتے ہیں۔
* 24 ذوالحجہ کو عید مباہلہ منائی جاتی ہے۔

## حوالہ جات


زمرہ:اسلامی اصطلاحات
زمرہ:اسلامی تقویم
زمرہ:اسلامی تقویم کے مہینے
ہمجنسگری

ہمجنسگری یا ہم جنس گری ایک اصطلاح ہے جو علم کیمیاء، علم زراعت، غذائی طرازات اور خلیاتی حیاتیات و سالماتی حیاتیات میں استعمال کی جاتی ہے۔ اس کا انگریزی میں homogenization ترجمہ کیا جاتا ہے۔
زمرہ:خلوی حیاتیات
زمرہ:سالماتی حیاتیات
زمرہ:علم الغذا
زمرہ:تجربہ گاہی تکنیکیں
عیدی امین

تصغیر|ایستادہ|Idi Amin
پیدائش: 1923ء

انتقال:16 اگست 2003ء

یوگنڈا کے سابق رہنما۔ برطانوی فوج میں رہے جہاں انھیں ایک بہتر فوجی کی حیثیت سے سراہا گیا۔ وہ 1971میں ایک بغاوت کے ذریعے ملک کے اقتدار پر قابض ہوئے۔ اقتدار پر قبضے کے بعد انھوں نے برطانوی سامراج کو شدید تنقید کا نشانہ بنایا اور انھیں یوگنڈا کے عوام نے رفتہ رفتہ قبول کر لیا۔ جلد ہی انھوں نے خود کو تاعمر صدر قرار دے دیا۔ ان کی حکومت نے ایشیائی نژاد لاکھوں کو ملک چھوڑنے پر مجبور کر دیا۔ برطانیہ میں بسنے والے بیشتر گجراتی انھیں کے دور میں بے گھر ہوئے۔ حقوق انسانی کی تنظیموں کا کہنا ہے کہ ان کے آٹھ سالہ دورِ اقتدار میں ایک لاکھ سے پانچ لاکھ لوگ مارے گئے۔ تنزانیہ کی فوج نے اپریل انیس سو اناسی میں انھیں اقتدار سے سبکدوش کر دیا جس کے بعد وہ لیبیا چلے گئے۔ اسی جلاوطنی کی حالت میں جدہ میں ان کا انتقال ہوا۔ جدہ میں ہی دفن کیے گئے۔ امین نے دو شادیاں کیں جن سے بائیس اولادیں ہوئیں۔

زمرہ:امریکیت مخالف
زمرہ:بیسویں صدی کے مجرمین
زمرہ:تا حیات صدور
زمرہ:تاریخ پیدائش نامعلوم
زمرہ:جلاوطن سیاست دان
زمرہ:سرد جنگ کی شخصیات
زمرہ:سرد جنگ کے رہنما
زمرہ:سعودی عرب میں مرض-متعلقہ اموات
زمرہ:ضد بھارت جذبات
زمرہ:عمر کے تنازعات
زمرہ:فیلڈ مارشل
زمرہ:قائدین جو بغاوت کے ذریعے اقتدار میں آئے
زمرہ:کمپالا کی شخصیات
زمرہ:وفیات بسبب گردی کمزوری
زمرہ:یوگنڈا کی شخصیات
زمرہ:یوگنڈا کے سیاست دان
زمرہ:یوگنڈا کے صدور
زمرہ:یوگنڈائی باکسر
زمرہ:یوگنڈائی جلاوطن
زمرہ:یوگنڈائی رگبی یونین کھلاڑی
زمرہ:یوگنڈائی کھلاڑی-سیاست دان
زمرہ:یوگنڈائی مرد باکسر
زمرہ:یوگنڈائی مسلم
زمرہ:1920ء کی دہائی کی پیدائشیں
زمرہ:1925ء کی پیدائشیں
زمرہ:2003ء کی وفیات

زمرہ:1928ء کی پیدائشیں
زمرہ:ضد ایشیائی جذبات
زمرہ:مفرور
زمرہ:افریقی انقلابی
زمرہ:مرد باکسر
زمرہ:ضد صیہونیت
زمرہ:اشتراکیت مخالف
زمرہ:اکیسویں صدی کی یوگنڈائی شخصیات
زمرہ:جوامع
زمرہ:افریقی عسکری کارکنان
زمرہ:باکسر
گریگری پیک

**گریگری پیک** ہالی وڈ کے ممتاز اداکار۔ کیلی فورنیا کے قصبے لایولا میں پیدا ہوئے اور کیلی فورنیا یورنیورسٹی برکلے سے انگریزی ادب میں گریجویشن کیا۔ انھوں نے اپنے فلمی کیریئر میں ساٹھ سے زائد فلموں میں اداکاری کی جن میں ’کیپ فیئر‘، ’سپیل باؤنڈ‘، ’گنز آف نیور آن‘ اور ’رومن ہالیڈے‘ جیسی شاہکار فلمیں شامل ہیں۔ انیس سو چوالیس میں بننے والی فلم ’ڈیز آف گلوری‘ سے انھوں نے اپنے فلمی کیریئر کا آغاز کیا۔ گریگری پیک کی دوسری فلم ’کیز آف دی کنگڈم‘ تھی جس میں انھوں نے ایک پادری کا کردار ادا کیا تھا۔ اس کردار نگاری کے سلسلے میں انھیں اکیڈمی ایوارڈ کے لیے بھی نامزد کیا گیا۔

گریگری پیک کا شمار بیسویں صدی کے دوران فلموں میں مرکزی کردار ادا کرنے والے مشہور ترین فنکاروں میں ہوتا ہے۔ انھیں آسکر ایوارڈ کے لیے پانچ مرتبہ نامزد کیا گیا۔’ٹو کِل اے موکنگ برڈ‘ میں اداکاری کے جوہر دکھانے کے باعث انھیں آسکر ایوارڈ دیا گیا تھا۔ اس فلم میں ان کے کردار کو امریکی فلم انسٹی ٹیوٹ کے ایک سروے کے مطابق امریکی فلمی تاریخ میں (بحیثیتِ ’ہیرو‘) سب سے اعلیٰ درجہ حاصل ہے۔ فلمی کیریئر کے دوران انھیں ایک بار آسکر ایوارڈ اور پانچ مرتبہ گولڈن گلوب ایوارڈ سے نوازا گیا۔

انھوں نے ہر طرح کے کردار ادا کیے جن میں فوجی سپاہی، کاؤ بوائے اور رومانوی ہیرو کے علاوہ مذہبی کردار بھی ادا کیے۔ لوگوں نے عموماً انھیں ہیرو کے کردار میں زیادہ سراہا اور ویلن کے کردار میں انھیں خاطر خواہ پزیرائی حاصل نہیں ہو سکی۔ فلم ’ویسٹرن ڈیول اِن دی سن‘ میں انھوں نے باغی بیٹے کا اور فلم ’دی بوائز فرام برازیل‘ میں بدنامِ زمانہ نازی ڈاکٹر کا کردار ادا کیا۔ لاس اینجلس میں ان کا انتقال ہوا۔

## بیرونی روابط

* Gregory Peck Official Website ()—The Gregory Peck Foundation
* 
* 
* 
* 
* Gregory Peck—*[[روزنامہ ٹیلی گراف]]* obituary
* Gregory Peck in the 1920 US Census (), 1930 US Census (), and the Social Security Death Index ().
* Gregory Peck papers, Margaret Herrick Library, Academy of Motion Picture Arts and Sciences
* Gregory Peck—Interview on BBC Radio 4's *[[Desert Island Discs]]*, August 8, 1980
* Image of Sidney Poitier holding his Oscar alongside Gregory Peck, Annabella and Anne Bancroft backstage at the Academy Awards, Los Angeles, 1964 (). *[[Los Angeles Times]]* Photographic Archive (Collection 1429). UCLA Library Special Collections, چارلس ای ینگ ریسرچ لائبریری, یونیورسٹی آف کیلیفورنیا، لاس اینجلس.

زمرہ:1916ء کی پیدائشیں
زمرہ:2003ء کی وفیات
زمرہ:بیسویں صدی کے امریکی مرد اداکار
زمرہ:اکیسویں صدی کے امریکی مرد اداکار
زمرہ:کیلیفورنیا کے فعالیت پسند
زمرہ:امریکی مرد فلمی اداکار
زمرہ:امریکی مرد اسٹیج اداکار
زمرہ:انگریز نژاد امریکی شخصیت
زمرہ:آئرش نژاد امریکی شخصیات
زمرہ:سکاٹش نژاد امریکی شخصیات
زمرہ:اکیڈمی ایوارڈز اعزاز یافتگان برائے بہترین اداکار
زمرہ:کیلیفورنیا کے ڈیموکریٹس
زمرہ:کیلیفورنیا کے کیتھولک
زمرہ:شعبی نمونیا سے اموات
زمرہ:کیلیفورنیا میں نمونیا سے اموات
زمرہ:سان ڈیگو کے مرد اداکار
زمرہ:تھیٹر کا پڑوس پلے ہاؤس اسکول کے فضلا
زمرہ:صدارتی تمغا آزادی کے وصول کنندگان
زمرہ:سان ڈیاگو اسٹیٹ یونیورسٹی کے فضلا
زمرہ:جامعہ کیلیفورنیا، برکلی کے فضلا
آرتھر ہیلی

**آرتھر بیلی** (5 اپریل 1920ء) نومبر 2004ء) ایک برطانوی نژاد مصنف تھے جو لندن کے قریبی شہر لوٹن میں پیدا ہوئے آرتھر ہیلی نے اپنی زندگی میں گیارہ کتب لکھیں جن کی سترہ کروڑ کاپیاں دنیا کے چالیس ملکوں میں چھپیں۔ آرتھر ہیلی کو چودہ سال کی عمر سے اسکول چھوڑنا پڑا تھا کیونکہ ان کے والدین ان کی تعلیم پر آنے والے آخراجات برداشت کرنے کی صلاحیت نہیں رکھتے تھے۔ آرتھر ہیلی نے دوسری جنگ عظیم میں پائلٹ کے طور پر کام کیا۔ انھوں نے 1947ء میں اپنے آبائی ملک برطانیہ کو چھوڑ کر اورکینیڈا میں مستقل رہائش اختیار کر لی جہاں انھوں نے ٹریکٹر بنانے والے ایک کارخانے میں سیلز مینیجر کے طور پر کام کیا۔ آرتھر ہیلی نے 1969ء میں کینیڈا کو بھی چھوڑ دیا اور بہاماس میں رہائش اختیار کر لی۔ اور یہیں پر ان کا انتقال ہوا۔ ان کی مشہور کتب میں۔ ’ہوٹل‘ آیئر پورٹ‘ اور’منی چینجر‘ جیسی کتب شامل ہیں۔

زمرہ:1920ء کی پیدائشیں
زمرہ:2004ء کی وفیات
زمرہ:انگریز مرد ناول نگار
زمرہ:برطانوی شخصیات
زمرہ:بیسویں صدی کی کینیڈین مرد مصنفین
زمرہ:بیسویں صدی کے انگریز ناول نگار
زمرہ:بیسویں صدی کے کینیڈین ناول نگار
زمرہ:بیسویں صدی کے ناول نگار
زمرہ:کینیڈین مرد ناول نگار
زمرہ:وفيات بسبب اسٹروک
زمرہ:کینیڈا کو برطانوی تارکین وطن
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے انگریز مرد مصنفین
زمرہ:بہاماس کو تارکین وطن
ایلیا کازان

**ایلیا کازان**  (ولادت:9 ستمبر، 1909ء، قسطنطنیہ، سلطنت عثمانیہ موجودہ استنبول، ترکی - وفات: 28 ستمبر، 2003ء، مین ہٹن، نیو یارک شہر، ریاست نیو یارک، ریاستہائے متحدہ امریکا) ہالی ووڈ کے معروف فلم ساز، ہدایت کار، اداکار اور فلم نویس تھے۔۔ ایلیا کازان کا تعلق ایک یونانی خاندان سے تھا۔ جب ان کی عمر چار سال تھی تو ان کے والدین امریکا رہنے آ گئے۔ ایلیا کازان نے اپنا کیرئیر براڈوے پر سٹیج ڈراموں کی ہدایت کار ی سے شروع کیا۔ 1948ء میں ان کو ان کی فلم ’جینٹل مینز اگریمنٹ‘ کے لیے بہترین ہدایت کار کا آسکر ایوارڈ دیا گیا۔ اس فلم کے اہم اداکار گریگری پیک تھے اور فلم کا موضوع امریکی معاشرے میں یہودیوں کے خلاف تعصب تھا۔

چھ سال بعد ان کو ’آن دی واٹر فرنٹ‘ کے لیے پھر بہترین ہدایت کار کے آسکر ایوارڈ سے نوازا گیا۔ اس فلم میں مارلن برانڈو نے بہترین اداکاری کی اور یہ ڈاک یارڈ مافیا کے خلاف مزدوروں کی مزاحمت کی کہانی تھی۔ ایلیا کازان کی ایک اور مشہور فلم ’ایسٹ آف ایڈن‘ تھی جس میں جیمز ڈین نے یادگار کردار ادا کیا۔

90 سال کی عمر میں ان کو فلم اکیڈیمی کی جانب سے ایوارڈ سے بھی نوازا گیا۔ ایلیا کازان کی فلموں نے امریکا میں سماجی اور خاندانی مسائل کو انتہائی حقیقت پسند اور مضبوط انداز میں بیان کیا۔
## حوالہ جات

زمرہ:آپ بیتیاں
زمرہ:آرمینی فلم ہدایت کار
زمرہ:اکیڈمی اعزازی ایوارڈز یافتگان
زمرہ:اکیسویں صدی کے امریکی مصنفین
زمرہ:امریکی ادب
زمرہ:امریکی اسٹیج اداکار
زمرہ:امریکی اشتراکیت مخالف
زمرہ:امریکی ڈراما نگار اور ڈراما نویس
زمرہ:امریکی ریڈیو اداکار
زمرہ:امریکی فلم اداکار
زمرہ:امریکی فلم پروڈیوسر
زمرہ:امریکی فلم ہدایت کار
زمرہ:امریکی مرد فلمی اداکار
زمرہ:امریکی مرد منظر نویس
زمرہ:انگریزی زبان کے فلم ہدایت کار
زمرہ:بیسویں صدی کا ادب
زمرہ:بیسویں صدی کے امریکی مرد اداکار
زمرہ:بیسویں صدی کے امریکی مرد مصنفین
زمرہ:بیسویں صدی کے امریکی مصنفین
زمرہ:بیسویں صدی کے یونانی مرد اداکار
زمرہ:تھیٹر ہدایت کار
زمرہ:ٹونی ایوارڈز فاتحین
زمرہ:چھوٹے پیغام خانوں کا استعمال کرنے والے مضامین
زمرہ:ریاستہائے متحدہ کو عثمانی تارکین وطن
زمرہ:ریاستہائے متحدہ کو یونانی تارکین وطن
زمرہ:ریاستہائے متحدہ کے وطن گیر شہری
زمرہ:عثمانی مصنفین
زمرہ:عثمانی یونانی
زمرہ:فضلا ویلمز کالج
زمرہ:فلمی ہدایت کار
زمرہ:قسطنطنیہ میں پیدا ہونے والی شخصیات
زمرہ:قلمی نام
زمرہ:قیصری کی شخصیات
زمرہ:منظر نویس
زمرہ:ناول
زمرہ:نیو روشیل، نیو یارک کی شخصیات
زمرہ:نیو روشیل، نیو یارک کے مصنفین
زمرہ:نیو یارک (ریاست) کے فلم ہدایت کار
زمرہ:نیو یارک (ریاست) کے منظر نویس
زمرہ:نیو یارک سٹی کے اداکار
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہالی وڈ ہدایتکار
زمرہ:ہالی ووڈ بلیک لسٹ
زمرہ:یونانی اداکار
زمرہ:یونانی فلم پروڈیوسر
زمرہ:یونانی فلم ہدایت کار
زمرہ:یونانی مرد فلمی اداکار
زمرہ:یونانی مصنفین
زمرہ:یونانی نژاد امریکی شخصیات
زمرہ:ییل اسکول آف ڈراما کے فضلا
زمرہ:1909ء کی پیدائشیں
زمرہ:2003ء کی وفیات

زمرہ:نیو یارک (ریاست) کے فلم پروڈیوسر
زمرہ:جولیارڈ اسکول کے فضلا
زمرہ:بہترین_ڈائریکٹر_گولڈن_گلوب_کے_فاتحین
زمرہ:ڈونلڈسن ایوارڈ یافتگان
غلام مصطفیٰ قاسمی

**ڈاکٹرغلام مصطفی قاسمی** (پیدائش: 24 جون 1924ء - وفات:8 دسمبر 2003ء) پاکستان کے ممتاز عالم دین، مفسر، مورخ اور ماہر تعلیم تھے۔

## حالات زندگی
ڈاکٹرعلامہ غلام مصطفی قاسمی 24 جون 1924ء کو گوٹھ رئیس بھنبھو خان چانڈیو تعلقہ میرو خان ضلع لاڑکانہ، پاکستان میں پیدا ہوئے تھے۔
## تعلیم
انھوں نے ابتدائی تعلیم فتح محمد سیرانی اور خوشی محمد میرو خانی سے حاصل کی۔ درس نظامی مکمل کرنے کے بعد وہ دارالعلوم دیوبند چلے گئے جہاں انھیں عبیداللہ سندھی اور حسین احمد مدنی سے اکتساب علم کا موقع ملا۔ وہ حسین احمد مدنی کے ہاتھ پر بیعت بھی تھے۔

## درس و تدریس اور ملازمت
دارالعلوم دیوبند سے فارغ التحصیل ہونے کے بعدانہوں نے سندھ مسلم کالج، کراچی، سندھ یونیورسٹی اورمدرسہ مظہر العلوم ،کراچی میں تدریس کے فرائض انجام دیے۔ وہ شاہ ولی اللہ اکیڈمی، حیدرآباد کے ڈائریکٹر اور سندھی ادبی بورڈ جامشورو کے چیئرمین رہے۔ 1977ء سے 1989ء تک وہ مرکزی رویت ہلال کمیٹی کے چیئرمین بھی رہے۔

## دینی و ادبی خدمات
انھیں عربی، فارسی، اردو اور سندھی پر عبور حاصل تھا اور انھوں نے ان زبانوں میں چالیس سے زائد کتابیں لکھیں۔ انھوں نے سندھ کے دینی پس منظر پر بڑی تحقیق کی اور سندھ کے پرانے مذہبی علما خاص طور پر مخدوم محمد ہاشم ٹھٹوی، مخدوم محمد ابراہیم ٹھٹوی،مخدوم محمد جعفر بوبکائی اور قاضی محمد اکرم کی سندھی اور فارسی تحریروں کو اردو میں ترجمہ کیا اور ان کی اشاعت کا بندوبست کیا۔ اس کے علاوہ مخدوم نوح ہالائی کے فارسی ترجمہ قرآن کو مفید حواشی کے ساتھ مدون کیا تھا۔ ان کی تحقیقی و علمی تصانیف کی فہرست طویل ہے۔ انھوں نے شاہ عبداللطیف بھٹائی کے کلام کی شرح بھی کتابی شکل میں لکھی۔

فلسفے میں وہ مولانا عبیداللہ سندھی کے پیروکار تھے اور مولاناعبیداللہ سندھی اور شاہ ولی اللہ کی تعلیمات کو پھیلانے کے لیے کوشاں رہے۔ اس مقصد کے لیے انھوں نے شاہ ولی اللہ اکیڈمی قائم کی جس کے زیر اہتمام کئی مذہبی کتابیں شائع کی گئیں۔ اس کے علاوہ انھوں نے قرآن شریف کی تفسیر سندھی زبان میں لکھی۔

آپ عرصے تک سندھ یونیورسٹی سے پی ایچ ڈی کرنے والے اسکالرز کے نگران بھی رہے اور ان کی زیر نگرانی سندھ کی کئی نامور شخصیات نے پی ایچ ڈی کی ڈگری حاصل کی، جن میں مشہور ماہر لسانیات و مورخ ڈاکٹر غلام علی الانا بھی شامل ہیں۔

غلام مصطفیٰ قاسمی شاہ ولی اللہ اکیڈمی، حیدرآباد کے تحقیقی مجلہ **الرحیم** کے مدیر بھی رہے۔

## اعزازات
حکومت پاکستان نے ڈاکٹرغلام مصطفی قاسمی کو 1987ء میں ستارۂ امتیاز سے نوازا۔

## وفات
9 دسمبر 2003ء کو نامور عالم دین، محقق، مصنف، شیخ الحدیث علامہ ڈاکٹر غلام مصطفی قاسمی حیدرآباد، سندھ، پاکستان میں وفات پاگئے۔ آپ حیدرآباد، سندھ میں غلام نبی کلہوڑو کے مزار کے احاطے میں آسودۂ خاک ہیں۔

## حوالہ جات

زمرہ:1924ء کی پیدائشیں
زمرہ:2003ء کی وفیات
زمرہ:اردو محققین
زمرہ:بلوچ شخصیات
زمرہ:پاکستانی سرکاری ملازمین
زمرہ:پاکستانی ماہر لسانیات
زمرہ:پاکستانی ماہرین تعلیم
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی معلمین
زمرہ:پاکستانی مفسرین
زمرہ:پاکستانی نثر نگار
زمرہ:جامعہ سندھ کی شخصیات
زمرہ:ستارۂ امتیاز وصول کنندگان
زمرہ:سندھی شخصیات
نادرہ (اداکارہ)

**فلورنس ازاکیل** یا **نادرہ** (ولادت: 5 دسمبر 1932ء - وفات: 9 فروری 2006ء) بالی وڈ کی مشہور اداکارہ تھیں۔ بالی ووڈ فلموں میں عام طور پر نادرہ کے نام سے مشہور تھیں۔ وہ 1950ء اور 1960ء کی دہائی کی فلموں میں نظر آئیں، جن میں فلم آن (1952ء) ، شری 420 (1955ء) ، پاکیزہ (1972ء) اور جولی (1975ء) شامل ہیں۔ فلم جولی کے لیے انھیں فلم فیئر اعزاز برائے بہترین معاون اداکارہ دیا گیا۔

## ابتدائی زندگی اور پیشہ وارانہ زندگی
نادرہ 5 دسمبر 1932ء کو ایک بغدادی یہودی گھرانے میں پیدا ہوئیں۔ نادرہ کا اصل نام **فلورنس ازاکیل** تھا۔ نادرہ کی وفات کے بعد ان کے دو بھائی رہ گئے، جن میں سے ایک ریاستہائے متحدہ امریکہ اور دوسرے اسرائیل میں رہتے ہیں۔ نادرہ کو فلم فلمی دنیا سے متعارف فلم ڈائریکٹر محبوب خان کی اہلیہ، سردار اختر نے فلم آن (1952ء) سے کرایا تھا۔

نادرہ فلموں میں کام کرنے کے لیے مشرق وسطی سے بھارت آئی تھیں۔ فلمساز محبوب خان نے فلم ’ آن‘ میں انھیں ان کی زندگی کا یادگار رول دیا۔ خوبصورت اداکارہ نے ایسے وقت میں ویمپ کا کردار کرنا شروع کیا جب ہیروئین شرمیلی گھریلو خواتین کا کردار کرنا پسند کرتیں تھیں۔ وقت کے رخ کو اپنے انداز میں موڑنے والی نادرہ کو فلم ’جولی‘ میں فلم فیئر ایوارڈ سے بھی نوازا گیا تھا۔ شہنشاہ جذبات دلیپ کمار کے ساتھ فلم ’آن‘ راج کپور کے ساتھ فلم ’شری چار سو بیس‘، ’ دل اپنا‘ اور ’پریت پرائی‘، ’پاکیزہ‘، ’جولی‘، ’ تمنا‘ اور ٹی وی سیرئیل ’مارگریٹا‘ میں ان نادرہ نے بہترین اداکاری کا مظاہرہ کیا۔ اپنی آخری عمر کافی تنہائی اور تکلیف میں گزاری۔ کوئی ان کا پرسان حال نہ رہا۔ یوں ایڑیاں رگڑ رگڑ کر ممبئی کے ایک ہسپتال میں جان دے دی۔

## ذاتی زندگی
اپنی زندگی کے آخری حصے میں، وہ ممبئی میں تنہا رہتی تھیں ، کیوں کہ ان کے بہت سے رشتے دار اسرائیل چلے گئے تھے۔ ان کو 24 جنوری 2006ء کو دل کا دورہ پڑا تھا اور اس کے بعد ان کو نیم کماٹوز کی حالت میں اسپتال میں داخل کرایا گیا تھا۔ ان کو متعدد صحت سے متعلق دشواریوں کا سامنا کرنا پڑا جن میں تپ دق، شراب کی وجہ سے جگر کی خرابی اور فالج شامل ہیں۔

## وفات
9 فروری 2006ء کو ، نادرہ طویل بیماری کے بعد بھارت کے ممبئی کے شہر تردیو کے بھاٹیا اسپتال میں 73 یا 75 سال کی عمر میں انتقال کر گئیں۔ نادرہ کی وفات کے بعد ان کے خاندان میں ایک بھائی جو ریاستہائے متحدہ میں رہتے تھے اور دوسرے بھائی جو اسرائیل میں رہتے تھے۔

## ایوارڈ
* 1975ء میں فلم فیئر اعزاز برائے بہترین معاون اداکارہ، فلم جولی کے لیے

## حوالہ جات

* Nadira: A woman ahead of her time
* "Veteran actress Nadira passes away" 9 February 2006

## بیرونی روابط
* The Queens of Bollywood - When Jewish women were the leading ladies of Indian cinema. Audio podcast by Eric Molinsky discussing Nadira and other Jewish women in Indian cinema

زمرہ:1932ء کی پیدائشیں
زمرہ:2006ء کی وفیات
زمرہ:اکیسویں صدی کی بھارتی اداکارائیں
زمرہ:بیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:بھارتی یہودی
زمرہ:نو مسلمین
زمرہ:ہندی سنیما کی اداکارائیں
زمرہ:یہودی اداکارائیں
زمرہ:مزراحی یہودی
زمرہ:فلم فیئر فاتحین
زمرہ:ویکی ڈیٹا سے مختلف مختصر وضاحت
زمرہ:بھارتی شخصیات
زمرہ:بھارتی خواتین
زمرہ:ہندی ٹیلی ویژن کی اداکارائیں
زمرہ:بغداد میں پیدا ہونے والی شخصیات
زمرہ:بغداد کی شخصیات
صدرالدین آغا خان

**پِرنس صدرالدین** اقوامِ متحدہ کے سابق ہائی کمشنر برائے پناہ گزین اور اسماعیلی برادری کے روحانی پیشوا پرنس کریم آغا خان کے چچا۔ تقریباً چالیس برس تک اقوامِ متحدہ سے وابستہ رہے اور اس کے دفاع اور ماحولیات جیسے مسائل پر تمام عمر کام کرتے رہے۔ وہ انیس سو پینسٹھ سے لے کر انیس سو ستتر تک اقوامِ متحدہ میں ہائی کمشنر برائے پناہ گزین رہے اور انیس سو اٹھاسی سے لے کر انیس سو نوے تک افغانستان کے لیے اقوامِ متحدہ کی اقتصادی اور انسانی امداد کے کوآرڈینیٹر رہے۔ مرحوم اسلامی آرٹ کے بڑے شوقین تھے اور ان کے پاس قرآن کریم کے نادر نسخوں کے علاوہ ترکی، ایران اور بھارت میں بنائے گئے کئی اور آرٹ کے نمونے موجود ہیں۔ امریکا کے شہر بوسٹن میں ان کا انتقال ہوا۔

## حوالہ جات

زمرہ:آغا خان ڈیولپمنٹ نیٹ ورک
زمرہ:اقوام متحدہ کے فرانسیسی اہلکار
زمرہ:ریاستہائے متحدہ میں فرانسیسی تارکین وطن
زمرہ:فرانسیسی اسماعیلی
زمرہ:فرانسیسی انسانیت پسند
زمرہ:قاجار خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:میساچوسٹس میں سرطان اموات
زمرہ:نورانی خاندان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہارورڈ کالج کے فضلا
زمرہ:ہارورڈ یونیورسٹی کے فضلا
زمرہ:1933ء کی پیدائشیں
زمرہ:2003ء کی وفیات